Marcia Michalitsianos, van Lakithra, Kefalonia,
Griekeland, het hierdie tradisionele Griekse Okkerneutkoek resep vir my
gestuur. Die resep het vir ’n tydjie in my inbus gelê totdat ek skaam kry oor
my versuim om dit te bak. Genade, hierdie is ’n unieke koek en het geen
versiersel nodig nie. Ek het ‘’n paar aanpassings moes doen t.o.v. hoogte bo seespieël
en het bietjie semolina by die beslag gesit. Semolina het die vermoë om vog te “entrap”
en hou die koek dus vir langer klam. Verder stel ek voor om ook die Pampoen speserye op die blog te gebruik ipv die kaneel soos in die koekbeslag se resep aangedui. Dus, vele opsies.
Marcia se voorstel is om die koek met vars room of
suurroom wat met room verdun is te bedien. Selfs in warm weer bedien hulle
roomys saam met die koek. Daar is geen vang plekke of enige snaakse tegnieke
nie. As jy kan lees...dan is die Kaap Hollands! Om hierdie koek onvergeetlik te
maak gebruik regte botter!
40g Semolina, help om koek nat te hou
Voorverhit oond na 190 ℃ en smeer ’n oondvaste
bak van 26 cm x 26 cm x 5 cm diep.
Rasper die botter en verroom met elektriese klitser tot lig en donsig.
Voeg dan die strooisuiker by en klits tot lig en romerig. Voeg die eiergele een vir een by, klits die mengsel baie goed na elke
byvoeging. Klits die brandewyn en kaneel by. Voeg die okkerneute by die beslag
en roer met ’n houtlepel in. Sif koekmeel en bakpoeier saam, hou eenkant. Klits die eierwitte met ’n knippie
kremetart tot stywe punt stadium. Vou die meel en eierwitte by die okkernuet
Skep die beslag in die gesmeerde pan en bak vir 30-40 minute totdat dit
gaar is. Sit die pan eenkant sodat dit effens kan afkoel terwyl die stroop
600 mℓ (2 ½ k) water
500 g (2 ½ k) suiker
Plaas suiker, water, kaneel stokkies en lemoenskil in kastrol. Verhit
terwyl jy roer sodat die suiker goed opgelos is voordat die mengsel kook. Kook
vir 15 minute en verwyder van hitte. Voeg die brandewyn by en roer goed deur.
Verwyder die kaneelstokkie en skil.
Sny die louwarm koek in diamant patrone en skep sous oor die koek. Vang
sous op en skep weer oor koek. English Version
40g Semolina, keeps cake moist
Preheat oven to 190 ℃ and grease a 26 x 26 cm baking
tin that is at least 5cm deep.
Cream the grated butter in a large mixing bowl until soft. Then add the
sugar and beat well until the mixture is light and fluffy.
Add the egg yolks one by one, beating the mixture after each addition. Stir
in the brandy and cinnamon. Coarsely chop the walnuts and add to mixture and mix
them in using a wooden spoon – do not use an electric mixer at this stage!
Sift the flour with the baking powder and set aside. Whisk the egg
whites with a pinch of salt until they are stiff. Fold them into the creamed
mixture, alternating with tablespoons of flour until the whites and the flour
have all been incorporated.
Spread the mixture evenly in the prepared pan or dish. Bake for about 40 minutes (I took mine out at
30!) or until the top is golden and a skewer inserted in the cake comes out
clean. Take the cake out of the oven and let it rest in the pan
3 or 4 strips orange rind 2 cinnamon sticks – not very big pieces
Mix the sugar and water in a small pot. Heat gently, stirring, until the
sugar has dissolved. Bring to the boil, lower the heat and add the orange rind
and cinnamon sticks. Simmer for 15-20 minutes – you’re looking for a very
light/thin syrup. Add brandy and remove from heat.
Slice the (karythópitta) cake into 5cm diamond or square shapes while
still hot and strain the syrup slowly over it. Let it stand for 10-20 minutes,
or until it has absorbed the syrup and is thoroughly soaked through.
Author’s Tip: The cake will stay
moist for 2-3 days, provided it is covered with clear film and does not need to
go into the refrigerator. (I normally put in fridge after second day,
because we eat it so slowly).
Serve as is, OR with strained
Greek yogurt OR a small blob of cream cheese softened with a bit of fresh
cream. Vanilla ice cream is also nice, but it is already a VERY sweet cake !!! Bron: Marcia Michalitsianos en verwerk deur Annelien Pienaar vir Suid Afrikaanse omstandighede. 2016.
Hoeveelheid: 24 vingers
Geseënd is ek voorwaar. Drie wonderlike,
welgeskape kinders in soveel opsigte. Persoonlikhede verskil soos dag by nag en
so ook belangstellings. Ouboet is vreeslik ingestel op feite en lees baie wyd.
Op die gebied van sport verkies hy ‘’n individuele sport i.p.v. ‘’n span sport.
So sy keuse van sport is swem. Die middelste filistyn is weer een wat verkies
om buite te wees en alle sport soorte onder die son te toets. Een wat ons nooit
eens aan gedink het, was visvang. Die probleem is dat ons as ouers se opvatting
van visvang nie ‘’n baie positiewe prentjie was nie. In ons dae was dit net
“damduikers” met boep pense en bierblikke wat gaan visvang het om die dam.
Regtig, nie ’n rooskleurige prentjie nie.
Daar kom die geleentheid by die skool
vir die kinders om by ’n nuwe sport betrokke te raak. Wat besluit die kind, hy
gaan ook visvang saam met die maters. Ek en my man het mekaar net so gekyk en
gedink, hierdie gaan hopelik ’n stil dood sterf, want hierdie rooikop gevaarte
van ons is nie mal oor vroeg opstaan nie. Gerat met ’n gehawende visstok wat
die buurman vir ons leen gaan pappa en boeta na die eerste vergadering en
sogenaamde klassie. Terug by die huis straal die knaap want hy het baie visse
gevang. Goed, ons sal sien hoe lank dit hou. Wel, dit hou nog en hier begin die
reis saam met sy provinsiale span. Ons was op ’n vlak waar die visvang by die
skool net gegaan het oor wie se pappa die beste sy kind kan help om vis te
ving...ja, ek dink ons as ouers is almal al deur die stryd. Hier sit ek met die kind wat boeke
verslind rakende vis spesies, knope en verskeie baie interessanthede. My kind
wat nie wou lees nie, lees nou boeke wat in Engels is en my mond hang oop oor
sy kennis. Ons besef die kind het talent en die skool ding werk nie, want die
kinders kry nie die opleiding wat adverteer is nie. Op ’n dag ry ons Krugersdorp toe en
verdwaal in ’n stegie en sonder dat ons visgerei gesoek het sien die rooikop
die winkeltjie met vis goed in ’n baie swak gedeelte van die dorp. Ons stop en
ek sien die lamlendige veiligheidshek en druk die knoppie en ons gaan in. Looks
can be deceiving! Hierdie “gehawende” geboutjie huisves alle visvang
dissiplines wat net van gedroom word. Daar is drie verdiepings met
visgerei...’n Visserman se droom!
Daar het die reis begin vir my kind. Ons
ontmoet die voorsitter van die Sentraal Noordwes Vishengel span per toeval. Die
man hoor hoe ek en die kind redeneer oor sy ram wat hy verkoop het se geld en
die feit dat ek nie sal toelaat dat hy dit spandeer soos in die verlede. Hy
moet kundige advies kry oor wat hy regtig nodig, want ek voel hy moet van
die begin die regte belegging maak. Die man kom aangestap en stel hom net as
Pieter voor en ek sien die vader wat praat in hom. Hy neem ons deur die winkel
en verduidelik wat gaan vir wat en waar om eerste te begin. Ek maak lysies en
neem kort video’s oor wat die man praat. Die man se passie is so begeesterend
dit is ongelooflik. Hy nooi ons uit na ’n werkswinkel vir drie dae in die skool
vakansie en stel voor ons koop nou niks. Hy sal ons help op die vakansie
opleidingsessie. Die koeël is deur die kerk. Daardie volgende vakansie kry die
kind die opleiding wat enige visserman oor kan droom. Supercast se manne kom
help. Die span is ongelooflik georganiseerd en groot name in die hengel
industrie kom maak die maters touwys. My kind blom, die inligting word in sy
eie skrif neergepen en nie lank nie of hy kry span om vir die Penkoppe te vis.
Die nasionale kompetisie is om die draai en die knapie oefen dat dit klap.
Desember is dit SA’s.
Die naweek is mamma en seun naweek,
pappa is met die oudste filistyn en sussie met ander verpligtinge besig en die
punte waar almal moet wees, vêr uitmekaar. Mamma reël die ander filistyne se
akkommodasie en vergeet om akkommodasie in Oranjeville by die Vaaldam te reël
en ons moet toe maar van Skeerpoort direk ry. Twee uur Saterdagoggend pak ons
die bakkie en vat die lang pad. Dit is die eerste keer dat ek alleen so vêr in
die nag ry en is maar skrikkerig. Pappa het ons op sy Tracker via satelliet en
sien ons waar ons ry. Ons klim op die N3 en die bakkie se groot wiele sing op
die teer. By Heidelberg begin die mistigheid, dit is baie erg, ek volg die
karre se liggies. Ons bereik Villiers en die tannie met die stemmetjie sê ons
moet nog verby. Ek luister natuurlik sonder om te dink en ons ry. By die
volgende Villiers bord draai ons af. Ons ry, in ’n stadium verloor ons sein en
bid, bid ry ek en pluk toe maar die padkaart uit. By die volgende bordjie draai ek af op
’n baie lang grondpad, die mis is nou so erg dat jy skaars 2 meter voor jou kan
sien! Ons ry stadig aan 25km grondpad. Ons kom weer op ‘’n teerpad uit wat
Villiers regs wys en Oranjeville links. Ek besef toe die GPS was verkeerd, ek
is tans op die pad wat ek eers moes gevat het. Ons ry soos die GPS punt wys.
Ons kom by die punt aan en daar is geen pad van ‘’n dag oud nie. Ek sit
moedeloos in die digte mis en donker nag en copy en paste maar weer die
koördinate. Dit toon aan dat ek nog 77km het om te gaan en dit is aan die ander kant van
die dam waar ek moet wees. Ek sit met ’n sinkende hart want, ek wou voor die tyd
by die plek wees sodat iemand ons kan wys hoe om stroppe te maak.
So met die hart wat klop in die keel kom
daar ‘’n voertuig stadig aangery en stop langs ons. ’n Luukse sedan en toe ek
vinnig loer sien ek die man het ‘’n klompie visstokke langs sy sitplek en weet
die persoon sal ons nie skade doen. Die man vra of ons reg is en ek vra hom of
hy weet waar Moolman se visvang plek is. Hy sê dit is net paar meter terug aan
die regterkant van die pad en die plek is op ‘’n boer se plaas. Ek dink by
myself dat die GPS vervang moet word want ek gaan nie weer in sirkels ry nie.
Ons draai om en volg die man. Ry deur die plaas hek en kom onder by die krale
aan waar die hoofhek na die dam gesluit is. Ons sit so ’n paar minute en wag en
Pieter, die groot indoena van S.NW. kom sluit oop en ry voor. Ons is nog steeds
gehul in digte mis en jy kan nie enige bakens op die pad, of selfs paadjies
sien nie, jy volg maar die manne.
In ’n stadium vang ons spoed en ry
vinniger, ek voel aan die stuurwiel dat die pad meer sanderig word en draai die
venster af om na die grond te kyk. So tussen die misbolle deur, voel dit of my
oë my bedrieg, want dit lyk soos ’n moeras gebied en die vis karkasse lê oral
gestrooi. Ek maak die rooikop wakker en vra hom of ek reg sien. Ek begin
stadiger te ry in die konfooi van 4 voertuie waarvan ek heel agter is. My
kennis van plaaslewe het my paar goed al geleer, as jy dik sand kry, ry met
respek, as die sand begin nat word, is jy in ‘’n vlei. Ek begin nog stadiger te
ry en my instink vertel my dat iets nie pluis is! Die volgende oomblik speel soos ‘’n
fliek voor my af, ewe skielik is daar ’n helder kol waar daar nie mistigheid is
nie. Die voorste voertuig tref die water op ’n redelike vinnige spoed en dit
lyk soos ‘n mini Tsunami golf wat oor die Landcruiser trek. Ek besef nie mooi
wat aangaan. Ek stop dadelik en gooi lig op die probleem. Ek klim uit en tot in
my enkels in water. Ek spring terug en weet ek moet nou dadelik uit die moeras.
Trek agtertoe totdat ek ’n droë kol kry en klim uit en gaan vra of ek kan help.
Die man met die luukse voertuig jaag soos ’n ridder op sy swart perd weg,
spoorloos, en ons drie 4x4 voertuie staan met ons ligte na mekaar. By nadere
ondersoek het Pieter in die Vaaldam ingery! Die sleepwa se gewig trek die
agterwiele in die modder in en die bakkie lê op sy as vas. Die tweede voertuig is ook ’n
Landcruiser en so begin die tog om die ander Landcruiser uit te trek. Binne ’n
japtrap is die Cruiser uit en ons beweeg versigtig. Wat ons toe nie besef nie,
ons is letterlik in die maag van ’n kom en Pieter ry wraggies weer in die
laaste been van die kom in, sit weer vas. So besef ek net hoe gevaarlik digte
mis kan wees. Ek hou my afstand en bly verkieslik op die enigste klein stukkie droë
grond. Ek klim uit om te voet te kyk hoe die terrein daarna uitsien. Ek besluit
om die bekwame manne uit te los en self hoër op te karring tot ek iewers ’n teken
van ’n pad sien. Na wat ’n ewigheid gevoel het, is ons op beter terrein en vind
’n pad. Klim uit en kyk na die spore en sien dit gaan in ’n noordelike rigting, stadig maar seker ry ons totdat ons by Moolman se gat kom en die ander mense
kry. Ons dag begin in aller yl en die spanne
word ingedeel. Die kinders pak hul goedjies uit en die nodige aas word
aangemaak. Ek skink tee vir ons twee en so in die koue sit ons tweetjies lag
oor al die stres vanoggend. Vinnig help rooikop se spanmaat vir die dag,
Tertius, hom om ‘’n paar stroppe te maak en nie lank nie of die twee knape
kuier soos ou vriende. Die dag verloop lekker rustig en die mis verdwyn teen
tienuur. Maar nou kom daar net een probleem...moeder het ’n piepie groter as
die Vaaldam en geen toilet insig. Nie ’n bossie of ’n boom insig nie. Nee,
niks! Wat de hel nou? Die dorp is seker so 45km vêr en die ergste is ek gaan
nie dit maak om so vêr te ry nie. Heel benoud trippel ek rond en diskreet begin
ek die dames vra of hulle wis van ’n plekkie? Hulle lag so dat die trane loop.
Die eerste dame vra my of dit my eerste keer hier is...wel, hulle het my
natuurlik na die tyd lekker verpes. My inisiasie as nuwe toe treder moeder tot
visvang is ingewy. Eenkant in ’n tent met ‘n draagbare toilet vir die dames
en...wel...ek was vreeslik dankbaar oor daardie primitiewe en effektiewe
bostoilet! Met daardie krisis uit die weggeruim kom
ek terug by die twee vissermanne en ek kan duidelik sien die rooikop se moer
meter is deur die dak. As sy lippe so dun opmekaar gedruk is, weet ek hier is
moleste. Ek het nie lank om te wonder wat die storie is nie. Die een groot
geheim van visvang is die feit dat jy so reguit en sekuur as moontlik moet
gooi. Maar eish...die knapie langsaan het nie ’n idee van cast. Hy gooi so
skeef dat 6 lyne op ’n slag gekoek word. So hou dit aan vir ’n paar uur, nie
een keer kom die man om sy gemors met die ander vissermanne reg te maak. Die
kind het die koddigste lyfie en ’n attitude wat stink. Hy hengel op sy eie en
blykbaar was die pa besig om by die seniors sy eie kompetisie te vang...seker
maak gedink hy kan ons kom pla as wat dit sy probleem gaan wees. Dit het soos ’n
Leon Schuster fliek gevoel, elke keer as rooikop en sy maat hul nuwe lyne
gelaai het in ingegooi het, doen die knaap mos ook so. Dit is asof die kinders
se merkers waar hul ingooi, vir hom ’n magiese aantrekkingskrag het. Hy gooi
mooi dwars oor hul lyne. Dan sien hy die kinders kyk hom skeef aan en dan doen
hy nog die ergste, hy trek weer sylyn uit en trek hul goed saam. Do het dit
aangehou en aangehou, totdat die een senior seun besluit het, tot hier toe en
nie vêrder nie!
Hy het die kind se lyne gesny en sy
stokke konfiskeer. Hom opdrag gegee met die verduideliking in boere Engels: “This
is not on man, you are going to get klapped so hard, you will cry for your
mother!” Die kind het onder toesig kolgooi geoefen.
Die knaap staan kop onderstebo en die
junior vat sy stokke en laat hom langs hom staan en hy moet kolgooi oefen. Dit
is vir my die mooi van die sport, daar is nie die hengse wen motief soos met
rugby nie, almal help almal. Daarna het die kinders so ’n uur nog lekker vis
getrek en ons het nog ’n klas of twee tussendeur gehad.
Een van die veelsydigste souse in my
versameling geblikte produkte op my spensrakke. Hierdie sousie kan vir soveel
disse aangewend word. Vir pasta as ’n gladde of growwe sous, hier kan jy
besluit of jy die sous wil puree of grof hou. Dan vir papterte of sommer gewone
putu pap is dit ook perfek. Dink aan frikkadelle met hierdie heerlike sousie
oor of sommer net so oor Franse roosterbrood vir ontbyt. Die lys hou net
eenvoudig nie op nie!
Blansjeer: Sny kruisies op tamatie se
boudjies en plaas tamaties in kokende water vir 3 minute, dompel dadelik in
koue water en trek skilletjies af.
2 kg rooi, ryp tamaties, blansjeer (skil
15 mℓ (1 e) vars gemmer, gerasper 45 mℓ (3 e) mielieblom
45ml (3 e) mosterdpoeier 30ml (2 e) fyn, knoffel
15ml (1 e) gegeurde sout (sien afdeling
Kook asyn en suiker saam totdat die
suiker opgelos het. Voeg die tamatie, uie, soetrissie, rissie en seldery by en
kook vir 30 minute sodat die uie kan sag word.
Maak al die bestanddele wat oorgebly het
met water aan en roer by die kokende tamatie mengsel. Kook vir 15 minute tot
verdik en geur met ekstra sout en peper na smaak. Bottel dadelik in warm gesteriliseerde
Annelien Pienaar, 2016, Preservering klasse: www.bosenbergguestfarm.co.za
4.5kg Posted by
Daar is niks wat kom by die geur van
sop, maar om daardie sop ekstra spesiaal te maak gebruik ek hierdie kruie en
speserye kombinasie. Dink aan 'n stukkie braaivleis wat ingevryf is met hierdie sout en ekstra olyfolie of 'n bredie met so 'n skeutjie by? Hierdie mengsel maak ook ’n pragtige geskenk vir
50 mℓ Neutmuskaat 50 mℓ Rissie poeier 50 mℓ Knoffelpoeier
50 mℓ Vars gemaalde swartpeper Meng al die bestanddele saam en stoor in
lugdigte houer weg van direkte sonlig.
Ons het as kinders
preserveermiddel-vry grootgeword weens ’n diabeet sussie wat amper vir alles
allergies was. Moeder het baie moeite met ons kos gedoen en almal was maar
verplig om gesonder te leef. Met hierdie resep het ons grootgeword en tot
vandag toe maak ek vir ons huis. Die suiker kan wel vervang word met kunsmatige
versoeters, ek gebruik persoonlik vloeibare Natreen wat glad nie ‘’n nasmaak
gee. Ongelukkig moet jy proe soos jy werk. Die ander nadeel van die kunsmatige
versoeter is dat die rak lewe van die produk nie so lank is nie, daarom is dit
belangrik om die produk in die yskas te stoor.
Kook al die bestanddele saam
totdat die uie en tamaties sag is, neem ongeveer 60 minute. Puree bestanddele in klein
porsies en dreineer die sap deur ’n growwe sif. Gebruik die agterkant van ’n houtlepel
om die moes deur die sif te vryf. Die gladde mengsel word nou by die tweede kooksel gevoeg.
Die pitte en vesel word nie
verder gebruik nie. (Ek sal dit vries om sheba of tamatiesmoor mee te maak)
(4 k) asyn
600 g (3 k) suiker of vir diabete (3-4e) Liquid
tamatiepuree 1 k appelkooskonfyt
Voeg die eerste kooksel by die tweede kooksel se bestanddele en kook die mengsel oor hoë hitte, vir ongeveer 60 minute om dik
te word. Haal van hitte af en laat 10 minute afkoel voordat dit gebottel word.
Bottel die produk in
gesteriliseerde flesse en draai bottel op sy kop. Dit help die stoom wat
moontlik in die deksel vog vorm, om nie bakterieë in te laat groei nie. Met die
omdraai slag sal die vog wat gevorm het eweredig versprei.
Bron: Annelien Pienaar, 2016, www.bosenbergguestfarm.co.za,
Ek het nie groot geword met eiervrug nie, maar met die jare se verloop kom die eienaardige maar ongelooflike mooi vrug oor jou pad. My Indiese vriendin Naceema Patel het my geleer om eiervrug gaar te maak en te eet. Onlangs kry ek ‘n vegaan in die gastehuis en die res van die gaste bestel pizza, wel toe kry sy pizza met ‘n Twist!
2 eiervrugte, wiele van 2cm gesny
500 g mozzarella kaas
250 g spinasie, gekook, fyn gekap
250g spek, fyn, gaar
100 ml broodkrummels, gedroog
Sny die eiervrug in 2cm skywe en sprinkel aan beide kante van die snye met die 20ml sout, jy kan meer gebruik indien verkies. Laat dit staan vir 10 minute. Ons doen dit om die bitter sappe te onttrek. Spoel dan die vrug af onder lopende water en druk droog.
Plaas ‘n eetlepel tamatiesmoor op elke skyf, daarna gevolg met spek en laaste die spinasie. Sout en Peper die skywe.
Sprinkel ‘n eetlepel broodkrummels per skyf en laaste rond af met mozzarella kaas.
Bak by 190℃ vir 20 minute of tot goudbruin en heerlik bros. Bedien warm. Ouma Hantie se Knoffelroom sousie op die blog sal perfek met hierdie happie werk.
Bron: Annelien Pienaar, 2016, gesonde kos klasse: boerekostwist@gmail.com
Veerlig en dekadent. Die geure wat jy kan inbou in hierdie nagereg is oneindig. Jy kan alkohol basisse soos Amarula, Gemmer brandewyn, Contreax en vele meer inbring. Koffie is ook ‘n heerlike opsie, asook fyn gekapte sout neute....Indien jy die mousse in verskillende kleure wil maak en as 'n lagies koek wil aanbied verhoog die gelatien na ongeveer 5ml meer as in die resep gevra. Doen elke laag 'n uur uit mekaar sodat die lagies ferm is voordat die volgende opgesit word. Nota oor smelt van sjokolade: Kap die sjokolade stukkie baie klein op en plaas in dubbelkoker en laat die water saggies kook, nie borrellend nie. As daar ‘n water druppel in die mengsel kom, gaan dit sulke stukke maak en lyk of dit skif. Hou by ongeveer 55℃.
1. Voeg gelatien by kokende water en roer tot opgelos. Indien nie opgelos, plaas houertjie in kokende water en hou aan roer tot gesmelt. Laat eenkant om af te koel tot so dik soos eierwitte. 2. Klits eiergele met stooisuiker tot lig en donsig.
3. Voeg die gesmelte sjokolade by die eiermengsel en klits deeglik. 4. Klits die gelatien by.
4. Beat the cooled gelatine into the chocolate mixture and fold the cream in. 5. Beat the egg whites until stiff and fold into the mixture along with nuts if using any.
Wat kan ek sê oor Die #EEN? Die dag toe ek die boek ontvang was dit ‘n groot gedoente in die Pienaar huishouding. Ek was nie tuis ten tye van die aflewering nie en manlief het namens my die pakkie ontvang en oop gemaak. So kom die whatsapp deur: “Franse brood, Gruyere kaas, spinasie asb”. Ek dink toe, manlief is seker lus vir lekker kos en koop die items op sy lysie. Groot is die glimlag toe ek tuis kom en hy gee my ‘n vetdruk en lekker lang soen. Hy wil vanaand vir ons kook...my man, hy KOOK NIE, behalwe as hy kwaad is! Ek dink by myself:”Pappie is in die moeilikheid...wat se geliefie, diefie is dit die?”. Daardie aand het ons lekker geëet uit DIE #EEN! Na afloop van die ete bring hy die boek te voorskyn met 'n breë glimlag en sy woorde: “Baie dankie vir ‘n manne boek!”. Toe lag ek te lekker...hierdie boek het sowaar my man aan die kook. Hy het baie maklik en vinnig die gereg aanmekaar gesit, min skottelgoed en beste van alles: hy is gemotiveer om elke week ietsie uit die boek te toets. Die bestanddele is nooit meer as 12 items op die lys, bekostigbaar en kan met alledaagse bestanddele gemaak word. Die resepte boek kry my “stamp of approval” oor die feit dat die disse eenvoudig, kort en kragtig is. Ek hou van die Urban en effense Retro gevoel van die teks en uitleg. Die hele gesin kan van die boek gebruik maak en ja, selfs die kinders kan hierdie boek gebruik. As ek dink aan studente en jongmense is hierdie die perfekte boek om in hul versameling te hê, veral as hulle op knapsak begrotings werk. Vir iemand wat in ‘n klein plekkie woon sal hierdie boek definitief ‘n groot aanwins wees, weens die feit dat min toerusting nodig is. Daarom liewe leser, Kersfees is om die draai en die boek sal ‘n perfekte persent wees vir al jou geliefdes en jouself inkluis! My slotsom: die boek is kortpad, prakties, sakpas, tyd besparend en alles omvattend om 'n volledig maaltyd vir jou gesin op die tafel te sit.
Dankie Callie en Mari-Louise vir nog ‘n spog boek!
Die resep wat ek gekies het om ‘n resensie oor te doen is die einste een wat my man gemaak het. Die resep is ‘n kruising tussen ‘n Franse Uie sop en ‘n eenskottel vleis gereg, al die disse waarvan ek hou in een! Die kersie natuurlik op die koek...die franse broodjie met die ekstra kaas op, gerooster tot bros. Skep die sousie en die vulsel sommer so uit die bak! Ek het lank na my man se keuse vir ‘n dis gekyk en tot die gevolgtrekking gekom dat dit letterlik binne 30 minute gemaak en bedien kan word. Dus, die man het met ‘n plan gewerk. Ek het nie oorskiet hoender gehad vir die dis nie en toe oorskiet bees lende skywe van die braaivleis gebruik en die gereg is nogsteeds ‘n treffer. Hierdie is een van daardie resepte met vele variasies...dink uit die “boks”. Ek sien ‘n maaltyd wat maklik vir 50 gaste in individuele porsies bedien kan word. Weereens, sakpas en pragtig!
6 Uie, medium, in skyfies gesny
2 Takkies vars tiemie, gebruik slegs die blare
¾ k (190ml) Wit wyn
1e (15ml) Sagte Bruinsuiker
3e (45ml) Koekmeel
4k (1liter) Hoender aftreksel of groente aftreksel
½ Hoender, gaar oorskiet vleis (Variasie: 450g Bees lende braaivleis)
½ Franse brood, dik skywe
½ k (50g) Gruyerekaas, gerasper
1. Meng die botter, olyfolie, uie, knoffel, lourierblaar, wyn en suiker in ‘n groot kastrol.
2. Bak vir 10 minute in die oond, roer dit een keer deeglik deur en bedek met aluminiumfoelie. Bak vir nog 20 minute, of tot die uie baie sag gekook en gekarameliseer het. 3. Sprinkel meel oor die gereg en roer dit deeglik daarby in. Voeg die aftreksel, hoender en spinasie by, bak vir verdere 10 minute. Skakel nou die oondrooster aan.
4. Rangskik die snytjies brood op die bredie en sprinkel kaas oor. Oondrooster onder element vir 4-5 minute tot die kaas lekker borrel.
5. Bedien warm.
Bron: Een Pot, Een Pan, Een Bakplaat, 2016, Mari-Louise Guy en Callie Maritz, p.67, Uitgewers: Human en Rossouw.